Lejeprocedure – Sådan gør du…

**Er fælleshuset ledigt?**

Hvis man ønsker at leje, kontrollere om Fælleshuset er ledig i udlejningskalenderen på hjemmesiden.

**Reservation**

Ønsker man at reservere Fælleshuset sendes en e-mail til faelleshuset@hfsommervirke.dk med oplysning om ønsket lejeperiode, samt navn, bopælsadresse, havenummer, telefon, e-mail og kontonummer til returnering af depositum.

**Lejebevis**

Som bekræftelse på reservationen af fælleshuset, modtages lejebevis samt lejebetingelser fra ansvarshavende medlem der administrer fælleshuset. Kontroller lejebevisets oplysninger svarer til reservationen.

**Betaling**

Lejebeløb, samt depositum betales inden 8 dage, eller således som det fremgår af lejebevis, samt lejebetingelser.

Ved indbetaling af leje og depositum, erklærer man sig bekendt og indforstået med lejebeviset samt lejebetingelser.

Lejebeløb og depositum indbetales til konto: 5314 0000242724

Overførslen skal markeres med oplyste lejenummer på lejebeviset.

Overholdes betalingsfristen ikke bortfalder reservationen.

**Nøgle**

Modtagelse af nøgle til fælleshuset, aftales med Laila, have 70. Kontaktoplysningerne står på lejebevis.

Efter endt leje, skal nøglerne afleveres i haveforeningens postkasse ved kontoret.

**Aflevering**

Når fælleshuset forlades, skal man sikre sig, at der er rengjort, lyset er slukket og at døre og vinduer er forsvarligt lukkede.

**Returnering af depositum**

Returnering af depositum sker ved overførsel til lejers konto, som lejer bedes oplyse i forbindelse med reservationen.

**Fælleshusets udlejningspriser**

**Lejekategori 1: Ordinær**

Fredag – lørdag, kl. 10.00 – 10.00

Lejepris pr. dag: Kr. 1.200,00

Depositum pr. dag: Kr. 800,00

Den ordinær udlejning er heldags udlejning af fælleshuset.

Ud over fredag og lørdag, kan leje katagori 1 også benyttes de resterende ugedage, hvis foreningens klubber ikke umiddelbart benytter fælleshuset efter kl. 18.00

**Lejekategori 2: Reception**

Mandag – torsdag, kl. 10.00 – 18.00

Lejepris pr. dag: Kr. 500,00

Depositum pr. dag: Kr. 800,00

Den delvise dagsudlejning, benyttes oftest til receptioner og lign. frem til kl. 18.00.

Foreningens klubber benytter oftest fælleshuset efter kl. 18.00 mandag – torsdag.

Det ikke muligt at benytte denne udlejningsform fredag og lørdag.

**Lejekategori 3: Søndagsarrangement**

Lejepris pr. gang: Kr. 500,00

Depositum pr. gang: Kr. 800,00

Søndag arrangementer benyttes hovedsageligt til arrangementer for foreningens medlemmer, med foreningens klubber, eller medlemmer som arrangør.

Hvis der ikke foreligger arrangementer få uger før den pågældende søndag, er der mulighed for at leje søndagen helt eller delvist.

**Lejekategori 4: Klubaftale**

Pris: Kr. 200,00 for dækning af elforbrug.

**Lejebetingelser**

H/F Sommervirke, Viberupstræde 8, 2770 Kastrup, udlejer herved Fælleshuset på nedennævnte betingelser:

1. Leje kan kun foregå i havesæsonen 1. april – 30. september.

2. Lejer skal før ankomst advisere pr. e-mail faelleshuset@hfsommervirke.dk om

 forventet ankomst.

3. Ved reservation af huset forudbetales leje, samt kroner 800,00 i depositum. Depositum samt leje betales senest 8 dage efter modtagelsen af lejebeviset. Returnering af depositum foregår ved overførsel til lejers konto, som bedes oplyst i forbindelse med reservation.

4. Lejer er forpligtiget til at kontrollere som bekræftelse på reservationen, om den pågældende lejeperiode er reserveret på fælleshuset udlejningskalender på Sommervirkes hjemmeside [www.hfsommervirke.dk](http://www.hfsommervirke.dk/)

5. De angivne priser er opgivet med forbehold for prisændringer, samt for fejlberegninger og trykfejl. Alle oplysninger er givet efter bedste overbevisning.

6. Lejer er ansvarlig for normalt tilsyn med det lejede, både løst og fast inventar og er erstatningspligtig overfor H/F Sommervirke for skade på dette. Inventar afregnes efter nypris på de ødelagte genstande.

7. Annullering af reservation pådrages ekspeditionsgebyr på kroner 200,00. Reservationen kan ikke opsiges senere end 4 uger før lejedato.

8. Lejemålet gælder for det på lejebeviset angivne tidsrum. Udlejningen starter fra kl. 10.00.

9. Lejeren har det fulde ansvar for sine gæsters adfærd, både indenfor og udenfor fælleshuset. Musik skal efter kl. 24.00 dæmpes, døre og vinduer skal være lukket efter kl. 01.00.

10. Der er ingen adgang for hunde.

11. H/F Sommervirke er ikke ansvarlig for opvarmning af fælleshuset.

12. Der må ikke spilles billard eller dart. Billardbordets plastik dække må ikke fjernes.

13. Ved leje af fælleshuset skal lejer selv medbringe viskestykker, karklude, gulvklude, rengøringsmidler, skraldeposer, toiletpapir.

14. Rengøringen i fælleshuset påhviler lejeren. Det lejede skal afleveres i minimum samme stand som ved ankomsten. Fælleshuset skal være ryddet og rengjort til kl. 10.00 næste dag for lejekategori 1 og kl. 18.00 samme dag for lejekategori 2. Gulve, borde, stole skal vaskes. Toiletter, køkken, inventar, køleskabe, komfur og opvaskemaskine skal være rengjort. Terrassen og udenoms arealerne skal være opryddet og rengjort. Affald skal fjernes. Såfremt dette ikke er tilendebragt, vil arbejdet uden yderligere varsel, blive udført for lejers regning, og vil blive modregnet i det indbetalte depositum.

15. Arrangement ved et medlems begravelse, stilles fælleshuset gratis til rådighed.

16. Når fælleshuset forlades, skal man sikre sig, at lyset er slukket og at døre og vinduer er forsvarligt lukkede. Efter endt leje, skal nøglerne afleveres i haveforeningens postkasse. Lejer hæfter for udgifter på kroner 800,00, hvis der mod forventning er bortkommet nøgle.

17. Reklamationer skal meddeles pr. e-mail inden 48 timer efter lejeperioden, eller efter den indtrådte grund til klage

 Sidst revideret April 2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undertegnede lejer af Fælleshus i H/F Sommervirke d.

Er indforstået med lejebetingelserne og optælling iflg. ”Inventarliste”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lejer

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Udlejer